Betoonkaarsild

**Betoonkaarsild** on kaarsild, mille kaarkandur on raudbetoonist.

## Ajalugu
 
1855. aastal ehitati Prantsusmaal Grenoble'is üks esimesi monoliitbetoonist sildu (Botaanikaaia sild). Tegemist on madalakaarelise väikesillaga (vt vasakpoolset fotot). 1867. aastal valmis Briti raudteel 22-meetrise avaga jalakäijatele mõeldud betoonist madalakaareline kaarsild.

 
Homersfieldi sild Suffolkis on üks vanemaid säilinud betoonsildu Suurbritannias. 1869. aastal valminud 15-meetrise sildeavaga madalakaarelise kaarsilla kanduriks on betoonist sillatekk, mis on sepisrauast vinklite raamistuses (vt pildil). 

1873. aastal sai prantslane Joseph Monier, keda peetakse raudbetooni leiutajaks, raudbetoonist sildade ja jalgsildade ehitamise patendi.

1900. aastal valmis Vienne'i departemangus Châtellerault's François Hennebique'i projekteerituna üks Prantsusmaa esimesi suuri raudbetoonsildu, kolmesildeline Pont Camille-de-Hogues (peasille 50 m).

1901. aastal projekteeris šveitslane Robert Maillart oma esimese kaarsilla (Zuozi sild Graubündenis).

1904. aastal ehitas ettevõte Monicourt & Egger Eestis 308 m kogupikkusega Kasari silla, mis oli tollal Euroopa pikim raudbetoonsild. Kas sild on tarinduselt jätkuvtalasild või kaarsild, pole täpselt teada, sest silla tööprojekt pole säilinud.  

1911. aastal valmis Itaalias Roomas Hennebique'i patendi alusel projekteeritud 100 m sildeavaga jalakäijate sild Ponte del Risorgimento.  

1928. aastal valmis Saksamaal Alslebenis pingbetoonist Alslebeni Saale jõe sild (peasille 68 m; projekti autor Franz Dischinger).


Pilt:Robert Street Bridge - St Paul, MN - panoramio (3).jpg|Robert Streeti sild (valminud 1926)
Pilt:Sandö Bridge Sweden.jpg|Sandö sild Rootsis Västernorrlandis (valminud 1943; sille 264 m)
Pilt:Хмаринки над мостом.jpg|Preobraženski sild üle Dnepri jõe Ukrainas Zaporižžjas (valminud 1952; üldpikkus 738 m)
Pilt:Svinesundsbrua.jpg|Svinesundi sild Rootsis Bohuslänis (valminud 2005; sille 247 m)


## Eestis
Kui mitte arvestada Kasari silda, siis on Eesti esimene kaarsild on 1937. aastal valminud 46-meetrise kaaravaga Siimu sild Pärnus.

## Suureavalised betoonkaarsillad
Pikima sildega betoonkaarsillad maailmas on ülalsõiduteega sillad Hiinas: 1997. aastal ehitatud Wanxiani sild Chongqing Shis (sille 420 m) ja 2016. aastal valminud Qinglongi raudteesild Hubeis (sille 455 m). Enne neid oli pikim 1980. aastal ehitatud 390-meetrise peasildega Krki sild Horvaatias.

## Betoonkaarsildade liigitus
Sõidutee (sillateki) asetuse järgi kaarkanduri suhtes võib betoonkaarsildu liigitada ülalsõiduteega, läbiva või allasuva sõiduteega kaarsildadeks.

### Ülalsõiduteega betoonkaarsildu


Colorado street bridge sunset view from park.jpg|Colorado Streeti sild USA-s Pasadenas (1913)
Big Black River Railroad Bridge.jpg|Big Black River Railroad Bridge USA-s Mississippis (1917)
Key Bridge Georgetown waterfront Washington DC 2023-10-28 07-53-55.jpg|Key Bridge USA-s Washingtonis (1923)
Cornwall Bridge, CT.jpg|Cornwalli sild USA-s Connecticutis (1930)


### Läbiva sõiduteega betoonkaarsildu

Aka Spring Street Bridge.JPG|Marsh Rainbow Arch Bridge USA-s Wisconsinis (1916)
Cotter Bridge, Baxter County, Arkansas.JPG|Cotteri sild USA-s Arkansases (1930)
Creamery Bridge 9 2012.JPG|Creamery sild USA-s (1930)
Sixth Street Viaduct from northeast.jpg|Sixth Streeti viadukt USA-s Los Angeleses (2022)
 

### Allasuva sõiduteega betoonkaarsildu

CaliBridge150dpi.jpg|9-sildeline Grand River Bridge Kanadas Ontarios (1927)
Neckarbrücke Mannheim-Seckenheim.jpg|Neckarbrücke Saksamaal Mannheimis (1927)
AlslebenSaalebrücke.jpg|Pingbetoonist Alslebeni Saale jõe sild Saksamaal Alslebenis (1928)
Fairfield Bridge.jpg|Kolmesildeline Fairfieldi sild Uus-Meremaal (1937; üldpikkus 139 m)


## Vaata ka
*Teraskaarsild

## Viited